หลังจากมีเพศสัมพันธ์หรือช่วยตัวเองก็มีรอยนูนขึ้นตรงคอหยักอวัยวะเพศไม่มีอาการเจ็บอะไรเลย หลังจากนั้น 2เดือน เป็นรอยแดงอักเสบ แต่รอยนูนเท่าเดิม แสบเป็นบางครั้ง ไม่รู้ว่าเป็นอะไรครับใช่เชื้อรารึป่าวครับกังวลมากเลย
สวัสดีค่ะแพทย์ไม่สามารถดูรูปที่แนบมาได้อาการเป็นรอยนูนตรงคอหยักอวัยวะเพศชาย ไม่เจ็บ มีรอยแดง แสบบางครั้งอาจจะเกิดจาก รอยถลอกตื้นๆจากการไปเสียดสีตรงเยื่อบุอวัยวะเพศ แผลริมอ่อนจากการติดเชื้อแบคทีเรียชนิดหนึ่ง จัดเป็นโรคติดต่อทางเพศสัมพันธ์ เริมที่อวัยวะเพศ มักมาด้วยตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ เป็นโรคติดต่อทางเพศสัมพันธ์หรือการสัมผัสกัน หูดเช่นหูดหงอนไก่ หูดข้าวสุก ผื่นผิวหนังอักเสบจากการสัมผัสสารที่ทำให้แพ้หรือระคายเคืองซึ่งมีสาเหตุเป็นไปได้หลายอย่าง แต่ถ้าเป็นไม่มาก มีช่วงที่ยุบไปได้เอง หลังจากนั้นกลับมาเป็นเองอีก โดยไม่ได้มีเพศสัมพันธ์ในระหว่างนั้น ก็คงจะนึกถึงโรคติดต่อทางเพศสัมพันธ์ได้น้อย อาจจะเป็นการถลอก หรือการติดเชื้อราจากความอับชื้นหรือหมักหมมได้มากกว่าในเบื้องต้น ไม่ไปแกะเกาที่แผล หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไรแน่ชัด รักษาความสะอาดบริเวณอวัยวะเพศด้วยการล้างน้ำเปล่า และถ้ายังมีอาการเป็นเรื้อรัง เจ็บแผลเยอะ ควรไปพบแพทย์เพื่อตรวจเพิ่มเติม